# SESAR JU_RVB

ligneÁLLÁSHIRDETÉS

Digitális átalakulásért és innovációért felelős vezető (ref. VN218)

Ideiglenes alkalmazott (5 éves szerződés – Besorolási fokozat: AD 8)

A SESAR közös vállalkozás felvételi eljárást indít azzal a céllal, hogy tartaléklistát hozzon létre **a digitális átalakulásért és innovációért felelős vezető pozícióra**. A szolgálati hely Brüsszelben (Belgium), a SESAR közös vállalkozás székhelyén van, amely egyben a munkavégzés helye is.

## BEVEZETÉS

1. A SESAR program

Az „Egységes európai égbolt” légiforgalmi szolgáltatási kutatási (SESAR) program célja, hogy korszerűsítse a légiforgalmi szolgáltatást (ATM) Európában; a SESAR képviseli az egységes európai égbolt technológiai pillérét.

1. A SESAR közös vállalkozás

E hatalmas és ambiciózus program megfelelő irányítása érdekében egy jogi személyként működő szervezetet hoztak létre az uniós jog alapján. A SESAR közös vállalkozást (SJU) a 1361/2008/EK tanácsi rendelettel (a SESAR közös vállalkozásról szóló rendelet), legutóbb pedig a 2014. június 16-i 721/2014/EU tanácsi rendelettel módosított, az új generációs európai légiforgalmi szolgáltatási rendszer (SESAR) megvalósítása érdekében közös vállalkozás alapításáról szóló, 2007. február 27-i 219/2007/EK tanácsi rendelet (a SESAR-rendelet) alapján hozták létre.

A SESAR közös vállalkozás tevékenységeiről további tájékoztatást itt talál: [http://www.sesarju.eu](http://www.sesarju.eu/public/subsite_homepage/homepage.html).

## FŐ FELELŐSSÉGI KÖRÖK

A digitális átalakulásért és innovációért felelős vezető feladata a SESAR program digitális átalakulásának és a kapcsolódó technológiai innovációs fejlesztéseknek a felügyelete. A Közgazdasági és Tervezési Osztály vezetőjének felügyelete alatt a munkavállaló fő feladatai a következők:

* A légiforgalmi szolgáltatáshoz kapcsolódó üzleti tevékenységek modernizálási lehetőségeinek meghatározása és rangsorolása az európai légiforgalmi szolgáltatási főtervvel összefüggően. Olyan ígéretes terv és stratégia kidolgozása, amely fejlett technológiákon és a digitalizálást támogató eszközökön alapul, a légiforgalmi szolgáltatásokat támogató eszközöktől vagy szolgáltatásoktól a makroszintű rendszerekig beleértve.
* A SESAR digitális átalakulással és innovációval kapcsolatos jövőképének meghatározása, kezelése, fenntartása és kommunikálása, és a főtervhez kapcsolódó tevékenységekbe való hatékony átültetésének biztosítása.
* Az érdekeltekkel való külső és a szervezeten belüli egyéb felelősségi körökkel való együttműködés biztosítása a légiforgalmi szolgáltatás digitális átalakulásához köthető fejlesztések felügyelete érdekében. Korrekciós intézkedések ajánlása az ütemtervhez kapcsolódó kockázatok felszámolása érdekében, a digitális átalakulásról és innovációról szóló stratégia és terv hatékony bevezetése céljából.
* A SESAR közös vállalkozás együttműködési megállapodásainak részeként a területhez kapcsolódó szabályalkotáshoz, szabványosításhoz és egyéb tevékenységekhez nyújtott lényegi információk nyomon követése és biztosítása.
* A SESAR közös vállalkozás képviselete a releváns nemzetközi és európai fórumokon.
* Erős szakmai hálózat kialakítása és fenntartása a szakterületen, vezető tudományos dolgozók, iparági szereplők, vállalkozók, kormányzati ügynökségek és független szakértők bevonásával.

## A SZÜKSÉGES ELFOGADHATÓSÁGI KRITÉRIUMOK

A jelöltek kiválasztási eljárásban való részvételének feltétele, hogy a jelentkezési határidő időpontjában teljesítik a következő kritériumokat.

1. **Minimálisan szükséges képesítések**

Oklevéllel igazolt, legalább négyéves egyetemi tanulmányoknak megfelelő végzettség a megfelelő tudományterületen;

vagy

oklevéllel igazolt, hároméves egyetemi tanulmányoknak megfelelő végzettség a megfelelő tudományterületen, valamint legalább egy év megfelelő szakmai tapasztalat az egyetemi oklevél megszerzése után.

1. **Minimális szakmai tapasztalat**

Legalább **9 év** igazolt szakmai tapasztalat a minimálisan szükséges képesítés megszerzését követően a fő felelősségi körökhöz kapcsolódó területen, lehetőleg kutatási környezetben.

1. **Minimálisan szükséges nyelvtudás**

Kötelező az Európai Unió egyik nyelvének alapos ismerete és az Európai Unió egy másik nyelvének kielégítő ismerete ahhoz, hogy el tudja látni feladatait.

1. **Emellett a jelentkezés akkor elfogadható, ha a jelölt:**

* az Európai Unió valamely tagállamának állampolgára;
* eleget tett a sorkatonai szolgálatra vonatkozó, jogszabályokban előírt kötelezettségeinek;
* teljes körűen gyakorolhatja állampolgári jogait[[1]](#footnote-2);
* fizikailag alkalmas a pozícióval járó feladatok teljesítésére[[2]](#footnote-3).

## TOVÁBBI INFORMÁCIÓK

Az egyéb követelményeket, továbbá a munkakörhöz, valamint a kiválasztási, interjúztatási és vizsgáztatási eljáráshoz kapcsolódó részleteket az álláshirdetés teljes változata tartalmazza, amely az SESAR közös vállalkozás álláslehetőségeket tartalmazó weboldaláról tölthető le: <http://www.sesarju.eu/sesar-vacancies>. A pályázatokat az álláshirdetésben leírt eljárás szerint kell benyújtani.

A kiválasztott jelöltet ideiglenes alkalmazottként (2f. cikk, AD 8 besorolási fokozat) veszik fel ötéves, határozott idejű, megújítható munkaszerződés keretében.

A munkaviszonnyal kapcsolatos jogokról és kötelezettségekről további információkat a következő dokumentumban talál:

<http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HU:PDF>

**Jelentkezési határidő: a pályázatok benyújtásának határideje 2017. szeptember 30., brüsszeli idő szerint 23.00 óra.**

1. Kinevezése előtt a sikeres pályázót felkérik, hogy mutassa be a rendőrségi nyilvántartás alapján kiállított igazolást a büntetlen előéletéről. [↑](#footnote-ref-2)
2. A munkaviszony megkezdése előtt a jelölt orvosi vizsgálaton esik át, hogy a SESAR közös vállalkozás meggyőződhessen arról, hogy a jelölt megfelel-e az Európai Közösségek egyéb alkalmazottaira vonatkozó alkalmazási feltételek 12. cikke (2) bekezdésének d) pontjában meghatározott követelményeknek. [↑](#footnote-ref-3)